钦定古今图书集成/方舆汇编/职方典/第1281卷 > 《舜庙状》元·结
## 钦定古今图书集成/方舆汇编/职方典/第1281卷 > 《舜庙状》元·结

“谨按《地图》，舜陵在九疑之山，舜庙在太阳之溪。舜陵
古老已失，太阳溪今不知处。秦汉以来，置庙山下，年
代寖远，祠宇不存。每有诏书，令州县致祭，奠酹荒野，
恭命而已”，岂有盛德大业，百王师表，殁于荒裔，陵庙
皆无？臣谨遵旧制，州西山下巳立庙讫，特乞天恩许
蠲近祠一两家，令岁峕拂洒，示为恒式。岂独表圣人
至德及于万代，实使彰陛下天泽及于无穷矣。谨录
奏闻。